Príloha č. 3 ŽoZNP

|  |  |
| --- | --- |
| **INDIVIDUÁLNY TEST ŠTÁTNEJ POMOCI** | |
| **Názov žiadateľa:** |  |
| **Názov projektu:** |  |
| **Stručný popis predmetu projektu a spôsobu využívania NKP počas realizácie projektu a po zrealizovaní projektu** |  |

|  |  |  |
| --- | --- | --- |
| OTÁZKY: | | |
| Kontrolná otázka | A/N | Bližšia špecifikácia odpovede |
| **I. PODPORA VÝLUČNE NEHOSPODÁRSKEJ ČINNOSTI** | | |
| 1. Bude obnovená NKP počas realizácie projektu a po zrealizovaní projektu **prístupná širokej verejnosti** a **nespoplatnená**? | Vyberte položku.  Ak je odpoveď ÁNO, prejdite na otázku č. 4.  Ak je odpoveď NIE, prejdite na otázku č. 2. | *Ak je odpoveď „Áno“, NKP bude slúžiť výlučne na nehospodárske činnosti.*  *Ak bude vstup do NKP nespoplatnený, je potrebné uviesť, z akých zdrojov bude zabezpečená prevádzka NKP.* |
| 2. Bude obnovená NKP počas realizácie projektu a po zrealizovaní projektu **prístupná širokej verejnosti** a **spoplatnená, pričom poplatky návštevníkov (vstupné, používateľské poplatky napr. za prednostný vstup alebo sprievod v cudzom jazyku), príp. iné komerčné zdroje** (napr. reklama, sponzori[[1]](#footnote-1)) **budú pokrývať maximálne 50 % skutočných nákladov**? | Vyberte položku.  Ak je odpoveď ÁNO, prejdite na otázku č. 4.  Ak je odpoveď NIE, prejdite na otázku č. 3. | *Ak je odpoveď „Áno“, NKP bude slúžiť výlučne na nehospodárske činnosti.*  *Ak bude vstup do NKP spoplatnený, je potrebné jasne zadefinovať, akým spôsobom bude stanovený poplatok pre návštevníkov NKP a taktiež uviesť ročné prevádzkové náklady v Eur (do ročných nákladov je možné započítať aj odpisy majetku, ktorý nie je obstaraný v rámci realizácie projektu a zároveň nebol financovaný z verejných zdrojov[[2]](#footnote-2) v rámci iných projektov) a ročný príjem v Eur.*  *Zároveň v tejto časti žiadateľ uvedie popis, ako plánuje zabrániť vzniku situácií, aby prevádzkové príjmy* *od návštevníkov, príp. iné komerčné zdroje presiahli 50% z hodnoty skutočných ročných nákladov na prevádzku NKP, a to v období počas celej životnosti investície.*  *Na preukázanie sledovania dodržania 50 % limitu žiadateľ uchováva podpornú dokumentáciu (napr. účtovné doklady, účtovné záznamy a pod.).*  *Žiadateľ bude sledovať prevádzkové príjmy od návštevníkov, príp. iné komerčné zdroje a prevádzkové náklady vždy pre konkrétny kalendárny rok. Vyhlasovateľ je oprávnený si vyžiadať tieto dokumenty a žiadateľ je povinný ich predložiť.* |
| 3. Kultúrne činnosti, na ktoré sa bude využívať obnovená NKP, je možné považovať za **objektívne nenahraditeľné**? (napr. **verejný archív**) | Vyberte položku.  Ak je odpoveď ÁNO, prejdite na otázku č. 4.  Ak je odpoveď NIE, prejdite na časť II. testu. | *Ak je odpoveď „Áno“, NKP bude slúžiť výlučne na nehospodárske činnosti.* |
| 4. Vykonáva žiadateľ okrem nehospodárskej činnosti, ktorá má byť projektom podporená (investícia do obnovy NKP, ktorá je využívaná na nehospodárske činnosti) **aj iné činnosti, ktoré sú hospodárskeho charakteru** a nie sú predmetom projektu (napr. poskytovanie iných služieb na trhu)? | Vyberte položku.  Ak je odpoveď ÁNO, prejdite na otázku č. 5.  Ak je odpoveď NIE, prejdite na časť VYHODNOTENIE TESTU a vyberte možnosť „Podpora nehospodárskej činnosti – mimo pravidiel v oblasti štátnej pomoci“. | ***Žiadateľ je tu povinný uviesť konkrétne činnosti hospodárskeho charakteru, ktoré ako subjekt vykonáva.*** |
| 5. Ak má byť poskytnutá podpora na obnovu NKP, v ktorej je vykonávaná nehospodárska činnosť a zároveň žiadateľ vykonáva aj hospodársku činnosť, ktorá nemá byť podporená, resp. nie je čisto sprievodnou/doplnkovou činnosťou žiadateľ deklaruje, že:   1. **náklady, financovanie a príjmy z nehospodárskej činnosti možno jasne oddeliť a zaúčtovávajú sa osobitne na základe dôsledne uplatňovaných a objektívne zdôvodniteľných zásad nákladového účtovníctva**, 2. **uvedené prostriedky nebudú použité na financovanie hospodárskych činností žiadateľa**? | Ad a)  Vyberte položku.  Ad b)  Vyberte položku.  Ak sú odpovede na obidve podotázky ÁNO, prejdite na časť VYHODNOTENIE TESTU a vyberte možnosť „Podpora nehospodárskej činnosti – mimo pravidiel v oblasti štátnej pomoci“.  Ak je aspoň na jednu otázku odpoveď NIE, tak prejdite na časť VYHODNOTENIE TESTU a vyberte možnosť „Poskytnutie pomoci v rámci Schémy štátnej pomoci“. | ***Je potrebné zo strany žiadateľa doplniť, ako má žiadateľ zabezpečené oddelené sledovanie činností/nákladov*[[3]](#footnote-3)*.***  ***Zároveň je potrebné uviesť, akým spôsobom budú zo strany žiadateľa využité finančné zdroje, ktoré žiadateľ získa zo vstupného obnovenej NKP, t.j. žiadateľ bude musieť byť schopný preukázať, že tieto zdroje nebudú použité na podporu iných hospodárskych činností žiadateľa.*** |
| **II. PODPORA NEHOSPODÁRSKEJ ČINNOSTI S DOPLNKOVÝM HOSPODÁRSKYM VYUŽITÍM** | | |
| 6. V NKP, ktorá je predmetom projektu, bude žiadateľ počas realizácie projektu a po zrealizovaní projektu vykonávať čiastočne aj činnosti, ktoré je možné kvalifikovať **ako hospodárske (napr. prenájom časti NKP na rôzne účely)**? | Vyberte položku.  Ak je odpoveď ÁNO, prejdite na otázku č. 7.  Ak je odpoveď NIE, tak sa vráťte na časť I. testu. | ***Žiadateľ zároveň špecifikuje konkrétne hospodárske činnosti, ktoré bude vykonávať v NKP.*** |
| 7. Hospodárska činnosť vykonávaná v **NKP (napr. prenájom priestorov) bude čisto sprievodnou činnosťou,** teda činnosťou, ktorá je priamo spojená s prevádzkou NKP a je pre ňu nevyhnutná alebo je neoddeliteľne spojená s jej hlavným nehospodárskym využitím? | Vyberte položku.  Ak je odpoveď ÁNO, prejdite na otázku č. 8.  Ak je odpoveď NIE, tak prejdite na časť III testu. | ***Žiadateľ je tu povinný zdôvodniť sprievodný charakter hospodárskych činností (t.j. hospodárske činnosti spotrebúvajú tie isté vstupy ako základné nehospodárske činnosti)****.*  ***Bližšie informácie k sprievodnému charakteru hospodárskych činností vykonávaných v budove nájde žiadateľ v časti VYSVETLIVKY K JEDNOTLIVÝM ČASTIAM TESTU ŠTÁTNEJ POMOCI.*** |
| 8. Ak sa poskytuje podpora primárne na nehospodárske činnosti a doplnkovo vedľajšiu hospodársku činnosť žiadateľa, deklaruje žiadateľ v prílohe č. 1 testu, že kapacita pridelená každoročne na hospodársku činnosť (v prípade viacerých na všetky hospodárske činnosti súhrnne) nepresiahne 20 % celkovej ročnej kapacity NKP? | Vyberte položku.  Ak je odpoveď ÁNO, prejdite na otázku č. 9.  Ak je odpoveď NIE, prejdite na časť III. testu. | ***Žiadateľ je povinný predložiť prílohu č. 1 testu, na základe ktorej preukáže, že hospodárske využitie budovy nepresiahne 20 % celkovej ročnej kapacity.*** |
| 9. Žiadateľ vie zabezpečiť a zabezpečí preukazovanie na ročnej báze, že doplnkové/sprievodné hospodárske využitie nepresiahne 20 % celkovej ročnej kapacity NKP? | Vyberte položku.  Ak je odpoveď ÁNO, prejdite na VYHODNOTENIE TESTU a vyberte možnosť - „Podpora nehospodárskej činnosti s doplnkovým hospodárskym využitím – mimo pravidiel v oblasti štátnej pomoci“.  Ak je odpoveď NIE, prejdite na časť III. testu. | ***Žiadateľ je tu povinný uviesť, akým spôsobom bude monitorované hospodárske využitie budovy (spôsob preukázania využívania budovy).***  *Žiadateľ musí byť schopný jednoznačne preukázať doplnkovosť hospodárskeho využitia infraštruktúry počas obdobia realizácie projektu aj počas obdobia udržateľnosti projektu.*  *Monitorovanie dodržiavania limitu 20% ročnej kapacity zo strany žiadateľa však musí prebiehať počas celej doby odpisovania podporenej infraštruktúry. Na preukázanie sledovania doplnkového charakteru hospodárskeho využívania infraštruktúry žiadateľ uchováva podpornú dokumentáciu (napr. účtovné záznamy, časový harmonogram komerčného prenájmu, zmluvy o prenájme a pod.).*  *Žiadateľ bude sledovať využitie kapacity vždy pre konkrétny kalendárny rok. Vyhlasovateľ je oprávnený si vyžiadať tieto dokumenty a žiadateľ je povinný ich predložiť.* |
| **III. OBVYKLÉ VYBAVENIE NKP VYUŽÍVANEJ TAKMER VÝLUČNE NA NEHOSPODÁRSKU ČINNOSŤ** | | |
| 10.  Sú v NKP vykonávané činnosti, ktoré možno považovať za obvyklé vybavenie príslušnej infraštruktúry (kaviareň, reštaurácia, bufet, predaj suvenírov, parkovisko)? | Vyberte položku.  Ak je odpoveď ÁNO, prejdite na VYHODNOTENIE TESTU a vyberte jednu z možností: „Podpora nehospodárskej činnosti – mimo pravidiel v oblasti štátnej pomoci“ alebo „Podpora nehospodárskej činnosti s doplnkovým hospodárskym využitím – mimo pravidiel v oblasti štátnej pomoci“.  Ak je odpoveď NIE, prejdite na časť IV. testu. | ***Žiadateľ tu uvedie konkrétne činnosti, ktoré je možné považovať za obvyklé vybavenie infraštruktúry.***  ***Žiadateľ popíše k jednotlivým službám (predaj suvenírov, kaviareň, reštaurácia alebo parkovisko) tieto skutočnosti rozhodujúce pre posúdenie činností ako obvyklého vybavenia:***   * ***sú vyššie uvedené služby určené pre návštevníkov NKP*** *(napr. služby ponúkané v rámci uzatvoreného areálu NKP dostupného len pre návštevníkov; NKP sa nachádza v odľahlej lokalite, v ktorej je potrebné pre návštevníkov poskytnúť občerstvenie; predajňa suvenírov ponúka len tovary upomienkovej hodnoty úzko späté s lokalitou NKP, t.j. nevyužiteľné pre bežnú verejnosť, prípadne predajňa ponúka tovary vyrobené v rámci ukážok funkčnosti historických zariadení a pod.)* * ***spôsob poskytovania služieb:***  1. *služby sú zabezpečované priamo správcom NKP, alebo* 2. *služby poskytuje návštevníkom iný subjekt odlišný od správcu NKP, a to na základe prevádzkovej zmluvy alebo koncesnej zmluvy, alebo* 3. *správca NKP má na priestor, kde sa poskytuje služba uzavretú nájomnú zmluvu,* 4. *iné.*   ***Upozornenia:***  ***Ak sú služby (napr. bufet, kaviareň, reštaurácia alebo parkovisko) ponúkané širokej verejnosti, bez ohľadu na návštevu NKP, nie je možné ich považovať za obvyklé vybavenie a je potrebné ich zahrnúť do sprievodnej hospodárskej činnosti a zohľadniť pri výpočte celkovej ročnej kapacity využívanej na hospodárske účely. Napr. v centre mesta sa nachádza budova múzea s reštauráciou, ktorá má byť podporená z verejných zdrojov. Reštaurácia je však prístupná širokej verejnosti za účelom stravovania, t.j. nie je prístupná len návštevníkom NKP, ktorí uhradili vstupné. Túto reštauráciu nie je možné považovať za obvyklé vybavenie múzea a je potrebné ju započítať do sprievodnej hospodárskej činnosti.***  ***Prenájom priestorov na poskytovanie služieb (napr. kaviareň, reštaurácia, parkovisko a pod.) na základe nájomnej zmluvy sa vždy započítava do sprievodnej hospodárskej činnosti.*** |
| **IV. PODPORA HOSPODÁRSKEJ ČINNOSTI PODĽA SCHÉMY ŠTÁTNEJ POMOCI** | | |
| 11. Bude NKP využívaná na činnosti hospodárskeho charakteru v zmysle pravidiel štátnej pomoci, t.j. poplatky návštevníkov (vstupné, používateľské poplatky napr. za prednostný vstup alebo sprievod v cudzom jazyku) alebo iné komerčné zdroje súvisiace s prevádzkou NKP (napr. reklama, sponzori[[4]](#footnote-4)) budú prevyšovať 50 % skutočných ročných prevádzkových nákladov) alebo využitie NKP na hospodárske účely bude prevyšovať 20 % celkovej ročnej kapacity NKP? | Vyberte položku.  Ak je odpoveď ÁNO, prejdite na VYHODNOTENIE TESTU a vyberte možnosť „Poskytnutie pomoci v rámci Schémy štátnej pomoci“.  Ak je odpoveď NIE, prejdite na časť I. alebo na časť II. testu. | ***Žiadateľ tu uvedie hospodárske činnosti, ktoré budú v obnovenej NKP vykonávané.*** |
| **VYHODNOTENIE TESTU:** | Vyberte položku. | |

**Čestné vyhlásenia:**

* Čestne vyhlasujem, že zabránim vzniku situácií, aby ročné prevádzkové príjmy presiahli 50% z hodnoty skutočných ročných prevádzkových nákladov na prevádzku NKP, a to v období počas realizácie projektu a po zrealizovaní projektu (počas obdobia životnosti investície).

*Uvedené čestné vyhlásenie si žiadateľ vyberie v prípade kladnej odpovede na otázku č. 2 testu. V opačnom prípade toto čestné vyhlásenie vypustí kvôli nerelevantnosti.*

* Čestne vyhlasujem, že počas obdobia realizácie projektu a po zrealizovaní projektu (počas obdobia životnosti investície) budem na ročnej báze sledovať, že ročné prevádzkové príjmy tvoria maximálne 50 % z hodnoty skutočných ročných prevádzkových nákladov na prevádzku NKP.

*Uvedené čestné vyhlásenie si žiadateľ vyberie v prípade kladnej odpovede na otázku č. 2 testu. V opačnom prípade toto čestné vyhlásenie vypustí kvôli nerelevantnosti.*

* Čestne vyhlasujem, že mám zabezpečené oddelené sledovanie činností/nákladov mojej hospodárskej a nehospodárskej činnosti, a to prostredníctvom analyticky odčleneného účtovníctva a poskytnutá podpora v rámci projektu nebude použitá na moje hospodárske činnosti.

*Uvedené čestné vyhlásenie si žiadateľ vyberie v prípade kladnej odpovede na otázku č. 5 testu. V opačnom prípade toto čestné vyhlásenie vypustí kvôli nerelevantnosti.*

* Čestne vyhlasujem, že počas obdobia realizácie projektu a po zrealizovaní projektu (počas obdobia životnosti investície) budem na ročnej báze sledovať, že hospodárske využitie NKP nepresiahne 20 % celkovej ročnej kapacity NKP.

*Uvedené čestné vyhlásenie si žiadateľ vyberie v prípade kladnej odpovede na otázku č. 6-9 testu. V opačnom prípade toto čestné vyhlásenie vypustí kvôli nerelevantnosti.*

* Čestne vyhlasujem, že informácie o doplnkovom využívaní infraštruktúry budem predkladať vo výročnej, záverečnej a následnej monitorovacej správe za každý kalendárny rok (predchádzajúci roku predloženia monitorovacej správy), v ktorom sa infraštruktúra hospodársky využívala.

*Uvedené čestné vyhlásenie si žiadateľ vyberie v prípade kladnej odpovede na otázku č. 6-9 testu. V opačnom prípade toto čestné vyhlásenie vypustí kvôli nerelevantnosti.*

* Čestne vyhlasujem, že infraštruktúra bude využívaná za trhových podmienok, ceny, za ktoré budú iným podnikom[[5]](#footnote-5) ponúkané a predávané služby a výrobky pochádzajúce z hospodárskych činností, budú zodpovedať trhovým cenám.
* Čestne vyhlasujem, že prístup k infraštruktúre bude otvorený pre viacero používateľov a poskytovať sa na transparentnom a nediskriminačnom základe[[6]](#footnote-6).

**Žiadateľ si je vedomý právnych dôsledkov nepravdivého vyhlásenia o skutočnostiach uvedených v predchádzajúcom odseku, vrátane možnosti, že v prípade porušenia skutočností uvedených v tomto vyhlásení môže byť situácia posúdená ako zmena charakteru aktivít projektu, ktorá môže viesť k vráteniu poskytnutého príspevku.**

|  |  |
| --- | --- |
| Miesto a dátum podpisu: |  |
| Meno a priezvisko štatutárneho orgánu žiadateľa osoby oprávnenej konať v mene žiadateľa, funkcia: |  |
| Podpis štatutárneho orgánu žiadateľa/osoby oprávnenej konať v mene žiadateľa: |  |

Zoznam príloh:

1. Výpočet percentuálnej výšky využitia budovy na hospodárske činnosti v rámci definície/mimo definície zmiešaného využitia budovy

**Upozornenie:**

**Pre overenie výsledku testu štátnej pomoci je vyhlasovateľ oprávnený od žiadateľa vyžiadať ďalšiu podpornú dokumentáciu pre preukázanie splnenia podmienky týkajúcej sa štátnej pomoci.**

**VYSVETLIVKY K JEDNOTLIVÝM ČASTIAM TESTU ŠTÁTNEJ POMOCI**

**POJEM PODNIK**

Pravidlá v oblasti štátnej pomoci a minimálnej pomoci sa vzťahujú len na podnik.

**Za podnik** sa považuje každý subjekt, ktorý vykonáva hospodársku činnosť bez ohľadu na právne postavenie a spôsob financovania (napr. SZČO, právnická osoba, nezisková organizácia, občianske združenie, športový klub). Klasifikácia subjektu ako podniku sa vždy týka konkrétnej činnosti. Subjekt vykonávajúci hospodársku a nehospodársku činnosť sa pokladá za podnik len v súvislosti s vykonávaním hospodárskej činnosti.

**Hospodárskou činnosťou** je každá činnosť, ktorá spočíva v ponuke tovaru a/alebo služieb na trhu.

**ČINNOSTI NEHOSPODÁRSKEHO CHARAKTERU V OBLASTI KULTÚRY ALEBO OCHRANY KULTÚRNEHO DEDIČSTVA**

* verejné financovanie činností, ktoré sú organizované nekomerčným spôsobom, prístupné pre verejnosť a sú nespoplatnené,
* verejné financovanie činností, ktoré sú prístupné pre verejnosť a poplatok vyberaný od návštevníkov alebo účastníkov, ktorý pokrýva len zlomok skutočných nákladov, plní čisto sociálny a kultúrny účel nehospodárskej povahy,
* činnosti, ktoré sú objektívne nenahraditeľné, čím sa vylučuje existencia skutočného trhu (napr. archívy).

*Bližšie informácie týkajúce sa nehospodárskej činnosti je možné nájsť v dokumente „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle* [*https://www.antimon.gov.sk/metodicke-usmernenia-koordinatora-pomoci*/](https://www.antimon.gov.sk/metodicke-usmernenia-koordinatora-pomoci/)*.*

**INFRAŠTRUKTÚRNE PROJEKTY NEHOSPODÁRSKEHO CHARAKTERU S DOPLNKOVÝM HOSPODÁRSKYM VYUŽITÍM**

Ak sa v prípade zmiešaného použitia infraštruktúra využíva **takmer výlučne na nehospodársku činnosť**, jej financovanie ako celok môže patriť mimo rozsah pôsobnosti pravidiel štátnej pomoci, a to za predpokladu, že hospodárske využitie je čisto sprievodnou činnosťou, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím. Za takýto by sa mal považovať prípad, keď hospodárske činnosti **spotrebúvajú tie isté vstupy ako základné nehospodárske činnosti**, napríklad materiál, vybavenie, prácu alebo fixný kapitál.

Sprievodné hospodárske činnosti musia mať vzhľadom na kapacitu infraštruktúry obmedzený rozsah. Hospodárske využitie infraštruktúry možno v tejto súvislosti považovať za vedľajšie, ak kapacita **vyčlenená každý rok** na túto činnosť **neprekračuje 20 % celkovej ročnej kapacity infraštruktúry**[[7]](#footnote-7). Zároveň platí, že ceny, za ktoré budú iným podnikom ponúkané a predávané tovary alebo služby pochádzajúce z hospodárskych činností, budú zodpovedať trhovým cenám, aby sa predišlo poskytovaniu štátnej pomoci/pomoci de minimis na ďalšej úrovni[[8]](#footnote-8). Príjemca na požiadanie predloží spôsob ich určenia. Prístup k podporenej infraštruktúre bude otvorený pre viacero používateľov a bude sa poskytovať na transparentnom a nediskriminačnom základe

Napríklad prenájom zariadenia/priestorov za odplatu je hospodárskou činnosťou. Aby sa na túto odplatnú službu nevzťahovali pravidlá štátnej pomoci, takéto priestory (primárne využívané na nehospodársku činnosť) nemôžu byť využívané na účel prenajatia viac ako 20 % z celkovej ročnej kapacity a prenájom musí byť za trhových podmienok a za trhové ceny, aby sa predišlo možnej štátnej pomoci, resp. minimálnej pomoci na ďalšej úrovni.

V prípade, ak budú v rámci takýchto priestorov vykonávané viaceré druhy hospodárskych činností (napr. žiadateľ bude organizovať vzdelávacie kurzy a zároveň bude priestory prenajímať iným subjektom), **strop 20 % sa vzťahuje na všetky činnosti hospodárskeho charakteru spolu, t. j. nie 20 % na každú hospodársku činnosť samostatne.**

Príjemca viacerých podporených infraštruktúr, ktoré sú používané na hospodárske účely, stanovené podmienky sleduje **pri každej infraštruktúre samostatne** (to znamená, že ak je predmetom realizácie projektu budova múzea a vonkajší areál múzea, je potrebné dodržanie limitu 20 % celkovej ročnej kapacity vypočítať pre obe infraštruktúry samostatne).

Zo strany príjemcu je potrebné jednoznačné preukázanie doplnkovosti hospodárskeho využitia infraštruktúry počas životnosti investície, týka sa to aj monitorovania dodržiavania limitu 20 % ročnej kapacity zo strany príjemcu. Na preukázanie sledovania doplnkového charakteru hospodárskeho využívania infraštruktúry príjemca uchováva podpornú dokumentáciu (napr. účtovné záznamy, program kinosály využívanej čiastočne hospodársky, časový harmonogram komerčného využitia a pod.). Príjemca je povinný viesť oddelené účty alebo sledovať v analytickom účtovníctve oddelene hospodárske a nehospodárske činnosti s cieľom predchádzať krížovému financovaniu hospodárskych činností cez nehospodárske. Sledovanie nákladov a príjmov každého typu aktivity a ich monitorovanie sa musí diať na ročnej báze. Dokladom pre toto sledovanie môže byť ročná účtovná závierka prijímateľa.Príjemca sleduje využitie kapacity vždy pre konkrétny kalendárny rok.

Dôležitou podmienkou pre poskytovateľa pomoci je aj **stanovenie mechanizmu spätného vymáhania pre prípad, že hospodárske využitie prekročí 20 % celkovej ročnej kapacity**.

Príjemca uvádza informáciu o hospodárskom využívaní infraštruktúry vo všetkých typoch monitorovacích správ. Pre výpočet využitia ročnej kapacity infraštruktúry využije príjemca ako pomôcku prílohu č. 1. Dokument vychádzajúci z prílohy č. 1 predkladá príjemca ako prílohu ku každému typu monitorovacej správy za každý kalendárny rok (predchádzajúci roku predloženia monitorovacej správy), v ktorom sa infraštruktúra hospodársky využívala. V prípade prekročenia doplnkového/sprievodného využitia o viac ako 20%, bude príjemca povinný vrátiť časť poskytnutých finančných prostriedkov vo výške celého percentuálneho podielu využitia budovy na doplnkové/sprievodné hospodárske využitie z odpisu za daný kalendárny rok, v ktorom došlo k takémuto prekročeniu tak, aby nedošlo k poskytnutiu neoprávnenej štátnej pomoci.

*Bližšie informácie týkajúce sa nehospodárskej činnosti s doplnkovým hospodárskym využitím je možné nájsť v dokument „Metodické usmernenie – Prípady nepodliehajúce pravidlám v oblasti štátnej pomoci“, ktorý je zverejnený na webovom sídle <https://www.antimon.gov.sk/metodicke-usmernenia-koordinatora-pomoci>.*

**OBVYKLÉ VYBAVENIE INFRAŠTRUKTÚRY VYUŽÍVANEJ TAKMER VÝLUČNE NA NEHOSPODÁRSKU ČINNOSŤ**

Komisia uvádza, že***verejné financovanie poskytnuté na obvyklé vybavenie*** *(napr. reštaurácie, obchody alebo platené parkovanie)* ***infraštruktúr, ktoré sa používajú takmer výlučne na nehospodársku činnosť, spravidla nemá žiaden vplyv na obchod medzi členskými štátmi, keďže nie je pravdepodobné, že by toto obvyklé vybavenie prilákalo zákazníkov z iných členských štátov, pričom nie je pravdepodobné, že ich financovanie má viac než len okrajový vplyv na cezhraničné investície alebo usádzanie sa.***“

V nadväznosti na vyššie uvedené, **bufet,** **kaviareň, reštaurácia, parkovisko alebo predajňa suvenírov** môžu spadať pod obvyklé vybavenie infraštruktúry využívanej takmer výlučne na nehospodársku činnosť, keďže ide o platené služby, ktoré nie sú priamo spojené s primárnym nehospodárskym využitím infraštruktúry, ani nie sú nevyhnutné na nehospodárske využívanie infraštruktúry. Pri posúdení obvyklého vybavenia je však potrebné zohľadniť viaceré kritériá, ako napr. dostupnosť služby, spôsob poskytovania služieb a pod. Podľa výsledkov posúdenia je možné určiť, či kapacita infraštruktúry využívaná na tieto účely **vstupuje, alebo** **nevstupuje do výpočtu 20% limitu na sprievodnú hospodársku činnosť.**

1. Dary neziskových organizácií určené výlučne na nehospodársku činnosť kultúrnych inštitúcií sa nezahŕňajú do komerčných zdrojov. [↑](#footnote-ref-1)
2. Za verejné financovanie sa nepovažuje bežné financovanie verejných subjektov v súlade s rozpočtovými pravidlami verejnej správy alebo územnej samosprávy. [↑](#footnote-ref-2)
3. Napr. analytická evidencia. [↑](#footnote-ref-3)
4. Dary neziskových organizácií určené výlučne na nehospodársku činnosť kultúrnych inštitúcií sa nezahŕňajú do komerčných zdrojov. [↑](#footnote-ref-4)
5. V zmysle definície podniku v ods. 1 čl. 107 Zmluvy o fungovaní Európskej Únie, t. j. subjektu, ktorý na trhu ponúka tovary alebo služby bez ohľadu na svoje právnu subjektivitu. [↑](#footnote-ref-5)
6. Informácia o poskytovaných službách bude zverejnená na webovom sídle prijímateľa, prijímateľ bude uplatňovať rovnaký prístup voči všetkým záujemcom a klientom. [↑](#footnote-ref-6)
7. Sleduje sa napr. časový harmonogram využitia infraštruktúry, využitie podlahovej plochy infraštruktúry, a to na ročnej báze. [↑](#footnote-ref-7)
8. Neplatí v situácii, keď sú vzťahy upravené v súlade s rozpočtovými pravidlami, prípadne spĺňajú kritériá in-house zákazky. [↑](#footnote-ref-8)